**ANEXA 2 la HCL nr................/2024**

**CAIETUL DE OBIECTIVE**

**pentru concursul de proiecte de management organizat de Primăria municipiului Câmpulung Moldovenesc pentru Muzeul “Arta Lemnului” – Câmpulung Moldovenesc**

**Perioada de management este de 4 ani (în intervalul de minim 3 ani și maximum 5 ani), începând cu data de \_\_\_\_\_/\_\_\_\_\_\_/\_\_\_\_\_\_.**

**CAPITOLUL I**

**TIPUL INSTITUȚIEI**

Tipul instituției publice de cultură denumită în continuare instituția : muzeu.

În temeiul prevederilor Ordonanței de Urgență nr. 57/2019 privind Codul administrativ, cu modificările și completările ulterioare, Muzeul “Arta Lemnului” – Câmpulung Moldovenesc funcționează în subordinea Consiliului Local al municipiului Câmpulung Moldovenesc, ca instituție publică de cultură, cu personalitate juridică, definită conform Legii nr.311/2003 a muzeelor și a colecțiilor publice, republicată cu modificările și completările ulterioare.

Finanțarea Muzeului “Arta Lemnului” – Câmpulung Moldovenesc se realizează din venituri proprii și din subvenții acordate din bugetul local.

Conform Regulamentului de organizare și funcționare al Muzeului “Arta Lemnului” – Câmpulung Moldovenesc, obiectivele generale ale instituției sunt următoarele:

a) cercetarea și colecționarea de bunuri cu caracter etnografic, arheologic, numismatic, etnografic, artistic etc. în vederea constituirii și completării patrimoniului muzeal;

b) organizarea evidenţei gestionare şi ştiinţifice a patrimoniului cultural deţinut în administrare;

c) constituirea şi organizarea fondurilor documentare, precum şi a arhivei generale;

d) depozitarea, conservarea şi restaurarea patrimoniului deţinut, conform reglementărilor legale în vigoare și potrivit standardelor europene generale;

e) punerea în valoare a patrimoniului cultural aflat în administrarea sa prin:

- organizarea de expoziţii permanente şi temporare, la sediul muzeului, în ţară şi străinătate;

- acordarea unor servicii de documentare persoanelor fizice şi juridice, prin folosirea informaţiilor despre patrimoniul cultural deţinut şi despre instituţie, potrivit normativelor în vigoare;

- editarea de publicații științifice și de popularizare;

- angrenarea publicului de toate categoriile, prin mijloace specifice, într-un sistem educațional, în vederea familiarizării acestuia cu specificul etnografic bucovinean.

f) elaborarea și derularea de proiecte și programe culturale și științifice, în vederea punerii în valoare a patrimoniului muzeal și în vederea dezvoltării spiritului comunitar;

g) cooperarea și schimbul interinstituțional intern și internațional;

h) prezentarea patrimoniului muzeal propriu în vederea receptării corespunzătoare de către public a mesajului educațional și formativ.

Potrivit obiectului de activitate, competențelor și structurii sale de organizare, Muzeul are următoarele obiectivele specifice:

a) elaborarea de programe și proiecte proprii în domeniul cercetării, evidenței și valorificării patrimoniului mobil și imobil în concordanță cu strategia culturală promovată la nivel național și obiectivele socio-culturale ale județului;

b) stabilirea de măsuri tehnice, economice, organizatorice pentru aducerea la îndeplinire a programelor culturale aprobate;

c) cercetarea și dezvoltarea colecțiilor muzeale și a patrimoniului muzeal;

d) realizarea lucrărilor de protejare, conservare și restaurare a patrimoniului cultural aflat în administrarea sa;

e) colecționarea de bunuri culturale, în vederea constituirii și completării patrimoniului muzeal, prin cercetări de teren, achiziții și donații;

f) organizarea evidenței patrimoniului cultural mobil deținut în administrare;

g)conservarea, restaurarea și depozitarea patrimoniului mobil deținut, în administrare, în conformitate cu reglementările legale în vigoare și potrivit standardelor europene generale;

h) valorificarea patrimoniului cultural aflat în administrarea sa, prin proiectele culturale, ca părți componente ale Strategiei de dezvoltare a municipiului, inclusiv a turismului cultural.

i) organizarea, informatizarea și actualizarea evidenței patrimoniului cultural și a fondurilor documentare deținute, conform normelor legale în vigoare;

j) cercetarea și folosirea celor mai eficiente metode de conservare și restaurare a patrimoniului cultural, aflat în administrarea sa, potrivit normelor legale în vigoare;

k) expunerea pentru public a patrimoniului cultural mobil aflat în colecțiile Muzeului, în expoziții permanente sau temporare, organizate la sediu, în țară și în străinătate;

l) organizarea de manifestări culturale de profil, naționale și internaționale;

m) organizarea de manifestări științifice, simpozioane, conferințe, mese rotunde, dezbateri pe aria sa de interes, singur sau în colaborare cu alte instituții;

n) editarea de publicații științifice și de popularizare, în domeniul specific de activitate și valorificarea lor prin vânzare sau schimb;

o) realizarea de venituri proprii din taxe de vizitare, ghidaj, fotografiere, filmare sau alte mijloace.

p) clasarea bunurilor culturale aflate în colecțiile muzeului.

**CAPITOLUL II**

**MISIUNEA INSTITUȚIEI**

Muzeul “Arta Lemnului” – Câmpulung Moldovenesc are misiunea de a cerceta, colecta, conserva și restaura cu precădere bunuri de patrimoniu din lemn, aparținând zonei etnografice Câmpulung Moldovenesc; de a le folosi ca principal instrument al comunicării, participării și educării publicului; de a pune în valoare patrimoniul muzeal prin acțiuni care să asigure accesul și participarea unui public cât mai larg și care să stimuleze interesul pentru tradițiile zonei etnografice lărgite a Bucovinei; de a fi un spațiu de dialog, educație și acțiune pentru protecția biodiversității și a mediului înconjurător.

**CAPITOLUL III**

**DATE PRIVIND EVOLUȚIILE ECONOMICE ȘI SOCIO CULTURALE SPECIFICE COMUNITĂȚII ÎN CARE INSTITUȚIA PUBLICĂ ÎȘI DESFĂȘOARĂ ACTIVITATEA**

Municipiul Câmpulung Moldovenesc este situat în partea central-vestică a [județului Suceava](https://ro.wikipedia.org/wiki/Jude%C8%9Bul_Suceava) fiind localizat în depresiunea intramontană Câmpulung, ce desparte  [Obcinele Bucovinei](https://ro.wikipedia.org/wiki/Obcinele_Bucovinei) de [Munții Stânișoarei](https://ro.wikipedia.org/wiki/Mun%C8%9Bii_St%C3%A2ni%C8%99oarei). Localitatea este al patrulea centru urban ca mărime al județului.

Zona locuită a localității este de aproximativ 24 km² și se întinde pe o lungime de peste 12 km de-a lungul [râului Moldova](https://ro.wikipedia.org/wiki/R%C3%A2ul_Moldova), care traversează orașul.

Prima mențiune scrisă despre Câmpulung Moldovenesc și cunoscută până acum datează din 14 aprilie 1411, din vremea lui [Alexandru cel Bun](https://ro.wikipedia.org/wiki/Alexandru_cel_Bun) (1400–1432), prin care [Mănăstirea Moldovița](https://ro.wikipedia.org/wiki/M%C4%83n%C4%83stirea_Moldovi%C8%9Ba) primea satul [Vama](https://ro.wikipedia.org/wiki/Vama,_Suceava), „mai jos de Câmpulung”.

În perioada anilor 1774 – 1918, Câmpulung Moldovenesc a fost sub dominația Imperiului Austriac. În anul [1866](https://ro.wikipedia.org/wiki/1866), administrația austriacă ridică așezarea la rangul de *oraș*.

În perioada interbelică (1918 – 1944) orașul a cunoscut o mai mare înflorire. Împărțirea administrativă, formarea județului Câmpulung Moldovenesc (ce cuprindea și Vatra Dornei și Gura Humorului), cu reședința în oraș a contribuit mult la lărgirea perimetrului său, la formarea unor cartiere noi, a unor întreprinderi, a unor instituții.

În 1995, localitatea este ridicată la rangul de *municipiu*, fiind în prezent unul dintre cele cinci municipii aflate pe teritoriul județului Suceava.

În prezent, majoritatea activităţilor desfăşurate constau din comerţ, turism, zootehnie, prestări de servicii, producţie, alte activităţi.

Evoluţia numărului şi a structurii populaţiei a avut, şi are în continuare, implicaţii profunde asupra dezvoltării economice şi sociale a localităţii Câmpulung Moldovenesc.

De-a lungul anilor populaţia oraşului a cunoscut creşteri rapide şi modificări în structura sa pe grupe de vârsta, în funcţie de factorii economici, politici, sociali, istorici, biologici, care se reflectă în dinamica populaţiei. Populaţia municipiului Câmpulung Moldovenesc, după domiciliu, a fost la data de 1 iulie 2023 de 21.862. Populația de vârstă oficială corespunzătoare învățământului preșcolar a fost de 526 la 1 iulie 2023.

În Câmpulung Moldovenesc a existat o veche tradiție a prelucrării lemnului. Arhitectura tradițională a fost și este o arhitectură a lemnului, relevând măiestria meșterilor populari, care au îmbinat strălucit calitățile utilitare cu cele estetice, practicându-se toate tehnicile populare de prelucrare a lemnului.

Comunitatea câmpulungeană e una generatoare și consumatoare de produse culturale. Ultimul secol a consemnat o activitate intensă în peisajul cultural local. Încă dinaintea primului război mondial, arta populară a fost explorată prin eforturile personalului Școlii de arte și meserii, iar intersecția nenumăratelor etnii care compuneau profilul zonei - români, germani, evrei, polonezi, huțuli - a îmbogățit diversitatea produselor culturale. Mai târziu, Casa de cultură și cele două cinematografe au fost instituții ce deserveau activ publicul local. Cenaclurile literare din perioada comunistă strângeau în jurul lor un larg număr de scriitori, poeți, eseiști. După 1989 multe dintre instituțiile culturale și-au închis activitatea, însă în ultimii 10 ani se constată o reactivare culturală locală, prin crearea mai multor evenimente organizate de Primărie sau ONG-uri locale: de la Festivalul internațional de folclor “Întâlniri Bucovinene”, la festivalul internațional de film Câmpulung Film Fest, concerte caritabile, etc.

În ce privește instituțiile cu caracter muzeal, pe lângă Muzeul “Arta Lemnului”, în comunitatea câmpulungeană își desfășoară activitatea două alte instituții private: Colecția lingurilor de lemn “Ioan Țugui” și Colecția etnografică “Ion Grămadă”. Ele vin în completarea ofertei muzeale pe care orașul o face și nu reprezintă o competiție pentru MAL. Un alt patrimoniu cultural imobil al orașului, ce merită pus în valoare, e cel al comunității evreiești, astăzi dispărută: sinagoga, templul și cimitirul evreiesc, care pot completa în mod fericit oferta muzeală a municipiului.

Calendarul evenimentelor organizate în anul 2023, a inclus 18 evenimente publice, unele dintre ele deja consacrate, cum ar fi Festivalul Internațional de Folclor „Întâlniri Bucovinene”, Festivalul Drumul Lemnului și Târgul Lăptarilor, precum și alte evenimente noi, inedite, ca de exemplu - Le'chaim Campulung! – The Festival of Jewish Experience.

Aceste evenimente au avut un aport deosebit în promovarea municipiului nostru atât la nivel național cât și la nivel internațional.

|  |  |
| --- | --- |
| **DENUMIRE EVENIMENT** | **DATĂ** |
| Festivalul concurs de interpretare pentru copii „În lumea lui Creangă” | 1 martie |
| Ziua Eroilor | 25 mai |
| 1 Iunie – Ziua Copilului | 1 iunie |
| Repere actuale în psihiatria comunitară | 21-25 iunie |
| Caravana Centenar „Ciprian Porumbescu” | 13 iunie |
| Curs Festiv Colegiul National Militar „Ștefan cel Mare” | 15 iunie |
| Le'chaim Campulung! – The Festival of Jewish Experience | 22-26 iunie |
| Festivalul Internațional de Folclor „Întâlniri Bucovinene” | 21-23 iulie |
| Bucovina Ultra Rocks | 28-30 iulie |
| Câmpulung Film Fest | 11-15 august |
| Drumul Lemnului și Târgul Lăptarilor | 1 octombrie |
| Adunarea Generală a Secretarilor Generali de Municipii | 3-6 octombrie |
| Ziua Bucovinei | 28 noiembrie |
| 1 Decembrie – Ziua Națională | 1 decembrie |
| Aprinderea iluminatului de sărbători | 6 decembrie |
| Vine, vine Moș Crăciun | 20 decembrie |
| Datini și obiceiuri la Câmpulung Moldovenesc | 26 decembrie |
| Revelion 2024 | 31 decembrie |

**CAPITOLUL IV**

**DEZVOLTAREA SPECIFICĂ A INSTITUȚIEI**

Documente de referință, necesare analizei:

* organigrama - prevăzută în anexa nr.1;
* statul de funcții al instituției - prevăzut în anexa nr.2;
* bugetul aprobat al instituției – prevăzut în anexa nr.3.

**4.1. Scurt istoric al instituției de la înființare până la prezent**

Nordul Moldovei este o zonă bogată în elemente de cultură populară, cele mai multe dintre aceste bunuri de valoare de valoare excepțională fiind adunate, de-a lungul timpului, în patrimoniul unor instituții de profil, cu renume în peisajul muzeistic românesc.

Un astfel de muzeu este deschis vizitatorilor de pretutindeni în municipiul Câmpulung Moldovenesc, instituție care, alături de celelalte așezăminte de cultură, private și publice, întregesc fericit profilul contemporan al unei așezări cu solide tradiții culturale și istorice.

Prin tot ce adăpostește și valorifică , Muzeul “Arta Lemnului” (MAL) din Câmpulung Moldovenesc este o colecție etnografică de valoare excepțională, specializată în prezentarea bunurilor de lemn întâlnite în Obcinile Bucovinei, așa cum au fost ele gândite, făurite și folosite de populația de munteni din cele peste o sută de așezări din zonă.

Deschiderea oficială a Muzeului Județului Câmpulung a avut loc la 1 iunie 1936, avându-l ca director pe Constantin Brăescu, profesor la Școala de Arte și Meserii. Se aflau între exponatele găzduite în trei săli de clasă, multe dintre bunurile salvate din colecția Ion Ștefureac, furci de tors, lăzi de zestre, păscăriție, arme vechi, numismatică, piese de port, icoane.

Muzeul “Arta Lemnului” Câmpulung Moldovenesc prezintă o imagine sugestivă a artei populare a prelucrării lemnului, expresie vie a felului de viață și a modului de trai al localnicilor. Un exponat de excepție îl constituie „carul de transport al vinului”, achiziționat și reconstituit de Ion Ștefureac, piesă unică, din secolul al XVIII-lea. Muzeul este un centru educativ, dinamic, ce urmărește atragerea tuturor categoriilor de public în universul meșteșugului popular de prelucrare a Lemnului.

Între 2018 și 2020, Muzeul „Arta Lemnului” s-a aflat într-un amplu proiect de reabilitare, modernizare și dotare, finanțat din fonduri europene, în valoare de aproape trei milioane de euro. Acest proiect a avut ca obiectiv specific impulsionarea dezvoltării locale a municipiului Câmpulung Moldovenesc ca o stațiune turistică de interes național, atractivă atât pentru locuitorii acesteia, cât și pentru turiștii români și străini.

Astăzi, noua misiune a MAL ar fi aceea de a cerceta, colecta, conserva și restaura cu precădere bunuri de patrimoniu din lemn, aparținând culturii bucovinene; de a le folosi ca principal instrument al comunicării, participării și educării publicului; de a pune în valoare patrimoniul muzeal prin acțiuni care să asigure accesul și participarea unui public cât mai larg și care să stimuleze interesul pentru tradițiile zonei etnografice a Bucovinei; de a fi un spațiu de dialog, educație și acțiune pentru protecția biodiversității și a mediului înconjurător.

**4.2. Criterii de performanță ale instituiției în ultimii trei ani**

Luând în calcul faptul că Muzeul s-a redeschis parțial activității cu publicul la 1 iunie 2021, perioada de referință va fi începând cu 1 ianuarie 2022.

|  |  |  |  |  |
| --- | --- | --- | --- | --- |
| **Nr.crt** | **Indicatori de performanță** | **Anul 1**  **2022** | **Anul 2**  **2023** | **Anul 3**  **2024** |
| 1. | Cheltuieli pe beneficiar (subvenţie + venituri - cheltuieli de capital) / nr. de beneficiari | **49** | **45** | **NA** |
| 2. | Fonduri nerambursabile atrase (lei) | **-** | **39200** | **-** |
| 3. | Număr de activităţi specifice | **27** | **33** | **NA** |
| 4. | Număr de apariţii media (fără comunicate de presă) | **5** | **27** | **NA** |
| 5. | Număr de beneficiari neplătitori | **3621** | **3800** | **NA** |
| 6. | Număr de beneficiari plătitori\*\*) | **13561** | **17642** | **NA** |
| 7. | Număr de expoziţii/Număr de evenimente | **7/20** | **12/21** | **NA** |
| 8. | Număr de proiecte/acţiuni culturale | **-** | **-** | **-** |
| 9. | Venituri proprii din activitatea de bază | **9170** | **106608** | **NA** |
| 10. | Venituri proprii din alte activităţi | **-** | **-** | **-** |

**4.3.** **Scurtă descriere a patrimoniului instituției (sediu, spații, dotări etc)**

Înființat ca Muzeu de etnografie și științele naturii, Muzeul „Arta Lemnului” a fost reprofilat în 1967 ca „muzeu al Lemnului”. Acesta este unic în țară prin denumire și printre puținele din Europa, ca tematică și pentru valoarea exponatelor. Deține un bogat patrimoniu ce cuprinde peste paisprezece mii de piese din lemn și are la bază colecțiile etnografice alcătuite de Ion Ștefureac și Constantin Brăescu. Numărul de bunuri culturale din inventarul muzeului este de 13989 bunuri mobile și 5 bunuri imobile.

Clădirea muzeului, înregistrată în lista monumentelor istorice, are o suprafață construită de 543 mp și o suprafață desfășurată de 1590,50 mp.

În urma restaurării, suprafața totală de expunere este de 3115 mp. Douăsprezece săli, în total 374 mp, sunt dedicate expoziției permanente a muzeului, colecție etnografică de valoare excepțională, specializată în prezentarea bunurilor de lemn întâlnite în Obcinile Bucovinei, așa cum au fost ele gândite, făurite și folosite de populația de munteni din cele peste o sută de așezări din zonă.

Cea mai mare parte a pieselor prezentate în circuitul muzeului sunt realizate din lemn de molid, din brad și foioase, majoritatea fiind datate în secolele al XIX – lea și începutul secolului al XX -lea.

Păstoritul, ocupație principală a locuitorilor din Câmpulung, este evocat printr-un inventar bogat, realizat în cea mai mare măsură din lemn: găleata pentru mulsul oilor, cupa și donița pentru muls vacile, cofe și bote ciobănești și linguri de diferite mărimi, un inventar de vase și unelte pentru prepararea brânzei din care nu lipsesc budacile și donițele, tăugerul, lopățelele de urdit, hârzobul, chiagornicerele.

Corneciurile pentru praf de pușcă, pirogravate cele mai multe dintre ele, erau prezente în multe gospodării, pădurile ce acopereau cea mai mare parte din ținut fiind o permanentă invitație la vânătoare.

Arborii de rezonanță, întâlniți în codrii străjuiți de obcini, au îndemnat pe mulți meșteri pricepuți să caute în trupul lemnului formele limpezi care nasc sunete.Alături de instrumentele populare specifice zonei, buciumul și cornul de vânătoare – cioplite din lemn rezonant și învelit în coajă de mesteacăn, apareau în sălile muzeului tilinca, fluierul, cobza.

Industria casnică textilă este ilustrată prin gama obiectelor din lemn începând cu stativele sau războaiele de țesut, datând din secolul al XIX – lea, și continuând cu vatala, vârtelnița, urzitorul, suveica.Furcile de tors sunt pentru zonă un element semnificativ, ele fiind dăruite de flăcăi fetelor de măritat.

Sala cea mai impunătoare a muzeului este rezervată transportului. Cea mai valoroasă piesă rămâne carul din lemn pentru transportul vinului din zonele viticole ale Moldovei, piesă datată la sfârșitul secolului al XVII – lea și începutul secolului următor.

Mobilierul țărănesc este o categorie de bunuri bine reprezentată în realitatea etnografică a zonei, podițorul, blidarul și lada masă fiind nelipsite în fiecare casă.Un loc aparte îl ocupă lada de zestre care trebuia să rețină atenția colectivității atât prin mărime cât și prin aspectul general.

Trei săli de la parterul muzeului, 200 mp, sunt dedicate expozițiilor temporare, la fel precum și sala de la mansardă. Cele patru birouri aflate la mansardă sunt spații destinate activităților educative cât și depozitării bunurilor culturale.

Universul gospodăriei țărănești din zonă este bine reprezentat în expoziția în aer liber a muzeului, 2541 mp, prin principalele tipuri de locuințe și construcții anexe, valoroase prin vechime cât și prin soluțiile tradiționale pe care le evocă. Casa Huțulă din secolul al XIX -lea a fost transferată din satul Ciumârna în anul 1990. Casa Grămadă din comuna Breaza este complet restaurată și deschisă la vizitare. Casa Lateș din Câmpulung, monument istoric din secolul al XVIII-lea a intrat anul acesta într-un mult așteptat proces de restaurare – recepția lucrării fiind așteptată pentru finalul anului.

Toate spațiile expoziționale au fost reproiectate și retehnologizate.

Proiectul de reabilitare și modernizare a Muzeului “ Arta Lemnului” împreună cu restul proiectelor ce au fost implementate sau se vor implementa, contribuie la conturarea municipiului Câmpulung Moldovenesc ca o stațiune turistică .În contextul socio-economic actual, promovarea turismului poate constitui o sursă de revigorare în plan economic a municipiului Câmpulung Moldovenesc.

**4.4. Lista programelor și proiectelor desfășurate în ultimii trei ani.**

|  |  |  |  |  |
| --- | --- | --- | --- | --- |
| **Nr.crt.** | **Numele programelor și ale proiectelor** | **Anul 2022** | **Anul 2023** | **Anul 2024** |
| (1) | (2) | (3) | (4) | (5) |
| 1. | **Program: MAL / patrimoniu** | | | |
| 1.1. | Inventarul patrimoniului | X | X | X |
| 1.2. | Digitalizare patrimoniu | X | X | X |
| 1.3. | Îmbogățire, colectare patrimoniu | X | X | X |
| 2. | **MAL / expozițional** | | | |
| 2.1. | - „[Pădurea din vis](https://muzeulartalemnului.ro/expozitii/p%C4%83durea-din-vis)” - artă modernă din colecția MAL;  - „[Cămăși bărbătești din Bucovina](https://muzeulartalemnului.ro/expozitii/c%C4%83m%C4%83%C8%99i-b%C4%83rb%C4%83te%C8%99ti-din-bucovina)” din colecția etnografului pojorean Darie Silviu Flocea;  - „[Vârstele lemnului](https://muzeulartalemnului.ro/expozitii/v%C3%A2rstele-lemnului-silviu-parascan)” - expoziția artistului vizual Silviu Parascan;  - „[Din Rodnei în Rarău](https://muzeulartalemnului.ro/expozitii/din-rodnei-%C3%AEn-rar%C4%83u)” - expoziție foto a câmpulungeanului Constantin Rotari;  - „[Cântece cătunești din Război – Costan Vaman Lucan](https://muzeulartalemnului.ro/expozitii/c%C3%A2ntece-c%C4%83tune%C8%99ti-din-r%C4%83zboi-constantin-vaman-lucan)” - poezii din tranșeele Primului Război Mondial;  - „[Miniaturi: obiecte de-o șchioapă](https://muzeulartalemnului.ro/expozitii/miniaturi-obiecte-de-o-%C8%99chioap%C4%83)” sculptate de câmpulungeanul Ionel Ichim;  - „[Arbitrar](https://muzeulartalemnului.ro/expozitii/arbitrar-de-%C8%99tefan-g%C4%83leanu)” – expoziție artă figurativă a câmpulungeanului Ștefan Găleanu. | X |  |  |
| 2.2. | - [Oamenii satelor](https://muzeulartalemnului.ro/expozitii/oamenii-satelor) - expoziție foto de Patricia Marina Toma  - [Granița în raniță](https://muzeulartalemnului.ro/expozitii/grani%C8%9Ba-n-rani%C8%9B%C4%83) - expoziție multimedia de Anca Ioana M.  - [Dascăl și artist](https://muzeulartalemnului.ro/expozitii/dasc%C4%83l-%C8%99i-artist) 1 - expoziție de artă plastică a colectivului profesorilor de artă Suceava  - [Retrospectiva Vasile Hutopilă](https://muzeulartalemnului.ro/expozitii/retrospectiva-vasile-hutopil%C4%83) - expoziție de artă plastică  - [Zăbrenice și ștergare din Colecția Ioan Țugui](https://muzeulartalemnului.ro/expozitii/zabrenice-%C8%99i-%C8%99tergare-din-colec%C8%9Bia-ioan-%C8%9Bugui" \t "_blank)- expoziție de textile  - [Amintirile de mâine](https://muzeulartalemnului.ro/expozitii/amintirile-de-m%C3%A2ine) - expoziție de artă plastică și film de animație de Mélody Boulissière  - [...de pe la noi](https://muzeulartalemnului.ro/expozitii/de-pe-la-noi-de-gh-istrati) - expoziție de artă plastică de Gh. Istrati  - [Dascăl și artist](https://muzeulartalemnului.ro/expozitii/dasc%C4%83l-%C8%99i-artist-2) 2 - expoziție de artă plastică a colectivului profesorilor de artă Suceava  - [Spiritul pădurii](https://muzeulartalemnului.ro/expozitii/spiritul-p%C4%83durii)- expoziție de artă plastică de Cristina Hreamătă Macoveiciuc și Petra Rusu  - [ROMLAG 1945-1965](https://muzeulartalemnului.ro/expozitii/romlag-1945-1965) - expoziție marca Muzeul Ororilor Comunismului din România  - [Refugiu](https://muzeulartalemnului.ro/expozitii/refugiu) - expoziție foto de Mihnea Tăutu  - [Cade alba nea peste viața mea](https://muzeulartalemnului.ro/expozitii/cade-alba-nea-peste-via%C8%9Ba-mea) - expoziție de grafică de Aida Șușter-Boțan |  | X |  |
| 2.3 | - „Așa cum se iubește pământul cu tălpile” – expoziție de artă plastică de Raluca Nicolaescu  - „...pe-un picior de plai” – expoziție de fotografie de Tudor Gabriel Dominte  - „Sfințenia lemnului” – expoziție de artă sacră din colecția MAL  - „Când natura tace, culorile șoptesc” – expoziție de artă plastică de Cătălina Barbu  - „Suflet și culoare – retrospectiva unei vieți” - expoziție de tapiserie de Maria Cojocari  - „Zgomot. Și...ce faci după?” – expoziție de desen digital de Cornelia Lateș, Andreea Crăciunaș și Denisa Porcilescu  - „Cu adevărat, astfel îmi amintesc pădurea” – instalație multimedia de Sașa-Liviu Stoianovici  - „Culorile Basarabiei” – expoziție de artă plastică de Vasile Dohotaru  - „Akuniighini” – expoziție de artă textilă de Luciana Georgescu |  |  | X |
| 3. | **MAL / educativ** |  |  |  |
| 3.1. | Ateliere de scrisori pentru Moș Crăciun, de mărțișoare și felicitări | X |  |  |
| 3.2. | Ateliere de pictură, de teatru improvizațional, de concepere cărți, de desen, de întărire a relației părinte-copil, de mărțișoare, de limba engleză și decorațiuni și cadouri de Crăciun |  | X |  |
| 3.3 | Ateliere de șah, de ceramică |  |  | X |
|  |  |  |  |  |
| 4. | **MAL / mediu** | | | |
| 4.1 | Ecologizare malul râului Moldova | X |  |  |
|  |  |  |  |  |
| 5. | **MAL / alternativ** |  |  |  |
| 5.1 | **Douăzeci de evenimente: Concerte** (Dezleganie - cu Sergiu Corbu Boldor, Recital de pian cu Tudor Scripcariu, Ziua Bucovinei - cu soprana Ana Maria Lungu și pianistul Tudor Scripcariu), **lansări de carte** (Ioan Popoiu, Ana-Maria Păunescu, Artemisia Ignătescu, Mircea Rotaru, Ana Andronicescu, Costel Răescu, Valentin Cosmin Blândul), **proiecții de** film în parteneriat cu Câmpulung Film Fest, până la găzduirea Festivalului bucovinean al științei și alte mici **evenimente** (expoziția Măiestrii de primăvară cu Școala Specială din oraș, întâlnirea Schimb de carte la Muzeu! cu Asociația Mamele Citesc, ședința foto Chipuri de Bucovineni - ediția de Sânziene cu Ovidiu Ștefeligă, Moș Nicolae revine la Muzeu, Scrisoare către Moș Crăciun, serbări școlare) | X |  |  |
| 5.2 | **Douăzeci și unu de evenimente:** De la Zilele Culturii Evreiești sau Festivalul Bucovinean al Științei până la lansări de carte, concerte și ateliere de pictură sau teatru improvizațional. |  | X |  |
| 5.3 | **Cincisprezece evenimente:** Spectacol sonor Sergiu Corbu Boldor, conferințe, lansări de carte, seria de prelegeri Jurnal de Călătorie, Concert ICONS în parteneriat cu Rotary Club, aniversarea de 88 de ani ai Muzeului, Festivalul Bucovinean al Științei |  |  | X |

**4.5. Programul minimal realizat pe ultimii 3 ani**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr.crt.** | **Program** | **Scurtă descriere a programului** | **Nr. proiecte în cadrul programului** | | | **Denumirea proiectului** | | **Buget prevăzut pe program \*2) (lei)** | | **Buget consumat la finele anului** |
| Anul 2022 | | | | | | | | | | |
| **1** | MAL PATRIMONIU | Programul vizează proiecte ce țin de constituire, evidență, conservare, restaurare, clasare, îmbogățire și **digitalizare** a patrimoniului. | | **4** | 1.1 inventarul patrimoniului;  1.2 achizitionarea unui program informatic pentru inventariere și gestiune;  1.2 schimbarea gestiunii patrimoniului; 1.3 îmbogățirea colecției prin cercetare și printr-un apel public la donații de obiecte cu potențial caracter patrimonial  1.4 cercetarea arealului etnografic pentru identificarea și constituirea bazelor unui patrimoniu imaterial | | **20000** | |  | |
| 2 | MAL EXPOZIȚIONAL | Program a căror proiecte vor viza acțiuni de punere în valoare a patrimoniului MAL, atât prin îmbunătățirea întregii experiențe a expoziției permanente cât și prin dezvoltarea unui program de expoziții temporare bazate pe propriul patrimoniu sau invitat. | | **2** | 2.1: redeschiderea **EXPOZIȚIEI PERMANENTE** a muzeului în cele 12 săli de la etajul 1; 2.2 trei expoziții temporare: **PĂDUREA DIN VIS – artă modernă din colecția MAL, CÂNTECE CĂTUNEȘTI DIN RĂZBOI din anul 1914-1915** și **LĂZI DE ZESTRE** **din Bucovina**  2.2: **Inventarierea bunurilor culturale din Atelierului Ion Maftei** alături de urmașii sculptorului, în vederea unei expoziții retrospective de amploare în 2023. | | **30.000** | |  | |
| 3 | MAL EDUCATIV | Programul vizează formarea și dezvoltarea beneficiarilor tineri în spiritul cunoașterii și protejării patrimoniului cultural al Bucovinei prin acțiuni educative dar și de învățare continuă (bazat pe conceptul de *lifelong learning*) pentru adulți și seniori. | | **2** | 3.1 Parteneriate anuale cu toate școlile și liceele din Câmpulung Moldovenesc. Parteneriate cu școlile din satele din arealul geografic.  3.2 Proiect educațional anual pentru școlari **“Micul meșteșugar”** (atelier de lucru cu lemnul) (ateliere de meșteșuguri etnografice, etc) | | **10000** | |  | |
| 4 | MAL MEDIU | Program a căror proiecte vor viza transformarea Muzeului într-un vector de acțiune, dialog și sensibilizare asupra problematicii protecției mediului în cadrul contextului mondial actual, prin asocierea firească dintre a specificului muzeului: unul care prezintă relația omului cu lemnul - cu specificul problematicii: relația omului cu natura. | | **2** | 4.1 Campanie semestrială de ecologizare a cursului râului Moldova “Apa limpede”  4.3 Dezvoltarea unui traseu turistic tematic “Cei mai frumoși valoroși arbori din oraș” | | **5000** | |  | |
| 5 | MAL ALTERNATIV | Program a căror proiecte vor viza acțiuni dedicate evenimentelor conexe, care să răspundă nevoii de dinamizare a percepției muzeului în rândul comunității sale și să diversifice categoriile de public atrase. | | **3** | 5.1: Asocierea anuală a MAL la evenimente precum Noaptea Muzeelor, Școala Altfel, Zilele Patrimoniului European și derularea de acțiuni specifice5.2: Intersecția artelor - Evenimente conexe în curtea muzeului în timpul sezonului cald (concerte, piese de teatru, proiecții de film) 5.3: Dezvoltarea Arhivei Foto Video a ocolului Câmpulung sub egida MAL, care să colecționeze, restaureze, conserve și digitalizeze patrimoniu fotografic și filmic | | **15000** | |  | |
| Anul 2023 | | | | | | | | | | |
| **1** | MAL PATRIMONIU | Programul vizează proiecte ce țin de constituire, evidență, conservare, restaurare, clasare, îmbogățire și **digitalizare** a patrimoniului. | | 5 | 1.1 conservare și restaurare bunuri de patrimoniu (lăzi de zestre) 5000  1.2 inventarul colecției și demararea procedurii de alcătuire a fișelor de evidență  1.3 restaurarea casei de patrimoniu din curtea muzeului „Casa Lateș” (150000)  1.4. achiziționarea colecției de ștergare Ion Țugui (30000)  1.5 reparații și întreținere Secție aer liber (5000) | | 190000 | |  | |
| 2 | MAL EXPOZIȚIONAL | Program a căror proiecte vor viza acțiuni de punere în valoare a patrimoniului MAL, atât prin îmbunătățirea întregii experiențe a expoziției permanente cât și prin dezvoltarea unui program de expoziții temporare bazate pe propriul patrimoniu sau invitat. | | **12** | 2.1: îmbunătățirea **EXPOZIȚIEI PERMANENTE** a muzeului în cele 12 săli de la etajul 1; 2.2 unsprezece expoziții temporare:  **- Minorități de pe graniță; Drumul Caselor Țărănești; Artă plastică - Valentin Pop; Oamenii satelor – Patricia Marina Toma; Expoziție comună de artă plastică - inspectoratul școlar Suceava; Artă plastică – Vasile Hutopilă; Fotografie – Anca Cioltan; Artă plastică – Melody Boulissiere; Panoplii de vânătoare; Artist sub 20; Fotografie – Mihnea Tăutu** | | **15.000** | |  | |
| 3 | MAL EDUCATIV | Programul vizează formarea și dezvoltarea beneficiarilor tineri în spiritul cunoașterii și protejării patrimoniului cultural al Bucovinei prin acțiuni educative dar și de învățare continuă (bazat pe conceptul de *lifelong learning*) pentru adulți și seniori. | | **2** | 3.1 Parteneriate anuale cu toate școlile și liceele din Câmpulung Moldovenesc. Parteneriate cu școlile din satele din arealul geografic.  3.2 Program de ateliere desfășurate în Mansarda Muzeului: pictură, limba engleză, dezvoltare personală. | | **1000** | |  | |
| 4 | MAL MEDIU | Program a căror proiecte vor viza transformarea Muzeului într-un vector de acțiune, dialog și sensibilizare asupra problematicii protecției mediului în cadrul contextului mondial actual, prin asocierea firească dintre a specificului muzeului: unul care prezintă relația omului cu lemnul - cu specificul problematicii: relația omului cu natura. | | **2** | 4.1 Campanie anuală de ecologizare a cursului râului Moldova “Apa limpede”  4.2 Dezvoltarea unui traseu turistic tematic “Cei mai valoroși arbori din oraș”  4.3 Relansarea traseului turistic urban „Drumul Caselor Țărănești” | | **5000** | |  | |
| 5 | MAL ALTERNATIV | Program a căror proiecte vor viza acțiuni dedicate evenimentelor conexe, care să răspundă nevoii de dinamizare a percepției muzeului în rândul comunității sale și să diversifice categoriile de public atrase. | | **2** | 5.1: Asocierea anuală a MAL la evenimente precum Noaptea Muzeelor, Școala Altfel, Zilele Patrimoniului European și derularea de acțiuni specific  5.2: Intersecția artelor - Evenimente conexe în curtea muzeului în timpul sezonului cald (concerte, piese de teatru, proiecții de film) | | **4000** | |  | |
|  |  |  | |  |  | |  | |  | |

An 2024

|  |  |  |  |  |  |  |
| --- | --- | --- | --- | --- | --- | --- |
| 1 | MAL PATRIMONIU | Programul vizează proiecte ce țin de constituire, evidență, conservare, restaurare, clasare, îmbogățire și digitalizarea patrimoniului. | 2 | 1.1 reparații și întreținere Secția în aer liber (5000)  1.2 inventarul colecției și demararea procedurii de alcătuire a fișelor de evidență  1.3 achiziționare statui de lemn pentru strada Ion Hălăuceanu (20000)  1.3 restaurarea casei de patrimoniu din curtea muzeului „Casa Lateș” (180000) | 205000 |  |
| 2. | MAL EXPOZIȚIONAL | Program a căror proiecte vor viza acțiuni de punere în valoare a patrimoniului MAL, atât prin îmbunătățirea întregii experiențe a expoziției permanente cât și prin dezvoltarea unui program de expoziții temporare bazate pe propriul patrimoniu sau invitat. | 12 | 2.1: îmbunătățirea **EXPOZIȚIEI PERMANENTE** a muzeului în cele 12 săli de la etajul 1; 2.2 zece expoziții temporare:  **- Arta plastică, Raluca Nicolaescu; Fotografii de Tudor Gabriel Dominte; Iconografie – Elena Murariu; Artă plastică – Cătălina Barbu; Artă decorativă – dna Cojocaru; Expoziție cobza – Sașa Stoianovici; Artă plastică, Vasile Dohotaru; Artă plastică, Artist sub 25; Fotografii de Ovidiu Ștefeligă; Lăzi de zestre din Colecția MAL.** (30000)2.3. Tipărirea Albumului Ion Ștefureac (27000) | 57000 |  |
| 3. | MAL EDUCATIV | Programul vizează formarea și dezvoltarea beneficiarilor tineri în spiritul cunoașterii și protejării patrimoniului cultural al Bucovinei prin acțiuni educative dar și de învățare continuă (bazat pe conceptul de *lifelong learning*) pentru adulți și seniori. | 2 | 3.1 Parteneriate anuale cu toate școlile și liceele din Câmpulung Moldovenesc. Parteneriate cu școlile din satele din arealul geografic.  3.2 Program de ateliere desfășurate în Mansarda Muzeului: pictură, limba engleză, dezvoltare personală. | 500 |  |
| 4. | MAL MEDIU |  | 2 | 4.1 Campanie anuală de ecologizare a cursului râului Moldova “Apa limpede” | 2000 |  |
| 5. | MAL ALTERNATIV | Program a căror proiecte vor viza acțiuni dedicate evenimentelor conexe, care să răspundă nevoii de dinamizare a percepției muzeului în rândul comunității sale și să diversifice categoriile de public atrase. | 2 | 5.1: Asocierea anuală a MAL la evenimente precum Noaptea Muzeelor, Școala Altfel, Zilele Patrimoniului European și derularea de acțiuni specifice  5.2: Intersecția artelor - Evenimente conexe în curtea muzeului în timpul sezonului cald (concerte, piese de teatru, proiecții de film) |  |  |
|  |  |  |  |  |  |  |

**\*2) Bugetul alocat pentru programul minimal.**

**4.6 Alte informaţii (În cazul în care instituţia are secţii/filiale, aici vor fi prezentate şi informaţii referitoare la acestea.)**

Din anul 2021, Muzeul Arta Lemnului este proprietarul Casei Muzeu din comuna Fundul Moldovei. Reabilitarea casei este programată pentru 2025-2026, ea urmând apoi a fi deschisă vizitatorilor – inclusă în circuitul turistic

**CAPITOLUL V**

**Sarcini pentru management**

**Managementul va avea următoarele sarcini pentru durata proiectului de management**:

* îndeplinirea tuturor obligaţiilor care derivă din aprobarea proiectului de management şi în conformitate cu ordinele/dispoziţiile/hotărârile autorităţii, respectiv cele prevăzute în legislaţia în vigoare şi în reglementările care privesc funcţionarea instituţiei;
* transmiterea către autoritate, conform dispoziţiilor Ordonanţei de urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare, denumită în continuare ordonanţa de urgenţă, a rapoartelor de activitate şi a tuturor comunicărilor necesare;
* creșterea performanțelor profesionale ale personalului de specialitate din cadrul instituției, accentuându-se capacitatea acestuia de a propune, implementa și dezvolta programe și proiecte culturale;
* creșterea vizibilității instituției, pe plan regional, național și internațional prin promovarea imaginii muzeului, atragerea de noi categorii de public, creșterea audienței;
* structurarea și planificarea clară a întregii activități pe programe și proiecte;
* organizarea de evenimente/expoziții în alte orașe ale țării;
* în domeniul mangementului resurselor umane: dimensionarea și utilizarea eficientă a personalului necesar funcționării instituției,
* actualizarea fișelor de post pentru tot personalului instituției, asigurarea formării profesionale continue a personalului;
* atragerea de finanțări și cofinanțări, donații, sponsorizări pentru finanțarea unor proiecte culturale;
* planificarea, urmărirea și raportarea costurilor pentru fiecare proiect;
* întocmirea/actualizarea procedurilor operaționale privind controlul intern/managerial;
* folosirea subvenției și a surselor proprii atrase și pentru dezvoltarea de proiecte în afara programului minimal stabilit;
* folosirea programelor ca instrumente manageriale pentru previzionarea bugetului.

Proiectul de management trebuie să aibă în vedere şi următoarele **sarcini specifice:**

* constituirea ştiinţifică, administrarea, conservarea şi restaurarea patrimoniului;
* ducerea la bun sfârșit a proceselor de inventariere și creare a fișelor de evidență;
* identificarea unui spațiu și înființarea unui depozit conform standardelor profesionale pentru bunurile culturale din legislația specifică;
* valorificarea patrimoniului în scopul cunoaşterii, educării şi recreerii;
* Identificarea de surse alternative de finanțare și stimularea de parteneriate cu mediul privat;
* Restaurarea bunurilor imobile din secția în aer liber;
* Contractarea din piață a unui birou de arhitectură/peisagistică pentru proiectarea spațiului din curtea muzeului și adăugarea de noi facilități.
* Restaurarea Casei Muzeu din Fundul Moldovei și includerea ei în circuitul turistic.
* Implementarea unei strategii de marketing și comunicare care să atragă și să dezvolte noi categorii de public.

**CAPITOLUL VI**

**Structura și conținutul proiectului de management**

Proiectul întocmit de candidat este limitat la un număr de 40 pagini + anexe şi trebuie să conţină punctul de vedere al candidatului asupra dezvoltării instituţiei pe durata proiectului de management. Pentru întocmirea proiectului se cere utilizarea termenilor conform definiţiilor prevăzute în ordonanţa de urgenţă.

În evaluarea proiectului de management se va urmări modul în care oferta candidatului răspunde sarcinilor formulate în baza prevederilor art. 12 alin. (1) din Ordonanţa de Urgenţă nr.189/2008, având în vedere următoarele prevederi, care reprezintă totodată şi criteriile generale de analiză şi notare a proiectelor de management:

a) analiza socio-culturală a mediului în care îşi desfăşoară activitatea instituţia şi propuneri privind evoluţia acesteia în sistemul instituţional existent;

b) analiza activităţii instituţiei şi, în funcţie de specific, propuneri privind îmbunătăţirea acesteia;

c) analiza organizării instituţiei şi propuneri de restructurare şi/sau de reorganizare, după caz;

d) analiza situaţiei economico-financiare a instituţiei;

e) strategia, programele şi planul de acţiune pentru îndeplinirea misiunii specifice a instituţiei publice de cultură, conform sarcinilor formulate de autoritate;

f) o previziune a evoluţiei economico-financiare a instituţiei publice de cultură, cu o estimare a resurselor financiare ce ar trebui alocate de către autoritate, precum şi a veniturilor instituţiei ce pot fi atrase din alte surse.

Proiectul, structurat obligatoriu pe modelul de mai jos, trebuie să conţină soluţii manageriale concrete, în vederea funcţionării şi dezvoltării instituţiei, pe baza sarcinilor formulate de autoritate.

**A. Analiza socioculturală a mediului în care îşi desfăşoară activitatea instituţia şi propuneri privind evoluţia acesteia în sistemul instituţional existent:**

1. instituţii, organizaţii, grupuri informale (analiza factorilor interesaţi) care se adresează aceleiaşi comunităţi;

2. analiza SWOT (analiza mediului intern şi extern, puncte tari, puncte slabe, oportunităţi, ameninţări);

3. analiza imaginii existente a instituţiei şi propuneri pentru îmbunătăţirea acesteia;

4. propuneri pentru cunoaşterea categoriilor de beneficiari (studii de consum, cercetări, alte surse de informare);

5. grupurile-ţintă ale activităţilor instituţiei pe termen scurt/mediu;

6. profilul beneficiarului actual.

**B. Analiza activităţii instituţiei şi propuneri privind îmbunătăţirea acesteia:**

1. analiza programelor şi a proiectelor instituţiei;

2. concluzii:

2.1. reformularea mesajului, după caz;

2.2. descrierea principalelor direcţii pentru îndeplinirea misiunii.

**C. Analiza organizării instituţiei şi propuneri de restructurare şi/sau de reorganizare, după caz:**

1. analiza reglementărilor interne ale instituţiei şi a actelor normative incidente;

2. propuneri privind modificarea reglementărilor interne;

3. analiza capacităţii instituţionale din punctul de vedere al resursei umane proprii şi/sau externalizate;

4. analiza capacităţii instituţionale din punct de vedere al spaţiilor şi patrimoniului instituţiei, propuneri de îmbunătăţire;

5. viziunea proprie asupra utilizării instituţiei delegării, ca modalitate legală de asigurare a continuităţii procesului managerial.

**D. Analiza situaţiei economico-financiare a instituţiei:**

Analiza financiară, pe baza datelor cuprinse în caietul de obiective:

1. analiza datelor de buget din caietul de obiective, după caz, completate cu informaţii solicitate/obţinute de la instituţie:

1.1. bugetul de venituri (subvenţii/alocaţii, surse atrase/venituri proprii);

1.2. bugetul de cheltuieli (personal; bunuri şi servicii din care: cheltuieli de întreţinere, colaboratori; cheltuieli de capital);

2. analiza comparativă a cheltuielilor (estimate şi, după caz, realizate) în perioada/perioadele indicată/indicate în caietul de obiective, după caz, completate cu informaţii solicitate/obţinute de la instituţie:

|  |  |  |  |  |
| --- | --- | --- | --- | --- |
| **Nr.crt** | **Programul/proiectul** | **Devizul estimat** | **Devizul realizat** | **Observații, comentarii,concluzii** |
| (1) | (2) | (3) | (4) | (5) |
|  |  |  |  |  |
|  |  |  |
|  |  |  |
|  | Total: | Total: | Total: |  |

3. soluţii şi propuneri privind gradul de acoperire din surse atrase/venituri proprii a cheltuielilor instituţiei:

3.1. analiza veniturilor proprii realizate din activitatea de bază, specifică instituţiei (în funcţie de tipurile de produse/servicii oferite de instituţiile de cultură - spectacole, expoziţii, servicii infodocumentare etc.), pe categorii de produse/servicii, precum şi pe categorii de bilete/tarife practicate: preţ întreg/preţ redus/bilet profesional/bilet onorific, abonamente, cu menţionarea celorlalte facilităţi practicate;

3.2. analiza veniturilor proprii realizate din alte activităţi ale instituţiei;

3.3. analiza veniturilor realizate din prestări de servicii culturale în cadrul parteneriatelor cu alte autorităţi publice locale;

4. soluţii şi propuneri privind gradul de creştere a surselor atrase/veniturilor proprii în totalul veniturilor:

4.1. analiza ponderii cheltuielilor de personal din totalul cheltuielilor;

4.2. analiza ponderii cheltuielilor de capital din bugetul total;

4.3. analiza gradului de acoperire a cheltuielilor cu salariile din subvenţie/alocaţie;

4.4. ponderea cheltuielilor efectuate în cadrul raporturilor contractuale, altele decât contractele individuale de muncă (drepturi de autor, drepturi conexe, contracte şi convenţii civile);

4.5. cheltuieli pe beneficiar, din care:

a) din subvenţie;

b) din venituri proprii.

E. Strategia, programele şi planul de acţiune pentru îndeplinirea misiunii specifice a instituţiei, conform sarcinilor formulate de autoritate:

Propuneri, pentru întreaga perioadă de management:

1. viziune;

2. misiune;

3. obiective (generale şi specifice);

4. strategia culturală, pentru întreaga perioadă de management;

5. strategia şi planul de marketing;

6. programe propuse pentru întreaga perioadă de management;

7. proiectele din cadrul programelor;

8.alte evenimente, activităţi specifice instituţiei, planificate pentru perioada de management.

F. Previzionarea evoluţiei economico-financiare a instituţiei publice de cultură, cu o estimare a resurselor financiare ce ar trebui alocate de către autoritate, precum şi a veniturilor instituţiei ce pot fi atrase din alte surse.

1. Proiectul de buget de venituri şi cheltuieli pe perioada managementului:

|  |  |  |  |  |
| --- | --- | --- | --- | --- |
| **Nr.crt.** | **Categorii** | **Anul...** | **......** | **Anul.........** |
| (1) | (2) | (3) | (...) | (...) |
| 1. | TOTAL VENITURI,  din care  1.a. venituri proprii,  din care  1.a.1.venituri din activitatea de bază  1.a.2.surse atrase  1.a.3.alte venituri proprii  1.b. subvenţii/alocaţii  1.c. alte venituri |  |  |  |
| 2. | TOTAL CHELTUIELI,  din care  2.a. Cheltuieli de personal,  din care  2.a.1. Cheltuieli cu salariile  2.a.2. Alte cheltuieli de personal  2.b. Cheltuieli cu bunuri şi servicii,  din care  2.b.1. Cheltuieli pentru proiecte  2.b.2. Cheltuieli cu colaboratorii  2.b.3. Cheltuieli pentru reparaţii curente  2.b.4. Cheltuieli de întreţinere  2.b.5. Alte cheltuieli cu bunuri şi servicii  2.c. Cheltuieli de capital |  |  |  |

2. Numărul estimat al beneficiarilor pentru perioada managementului:

2.1. la sediu;

2.2. în afara sediului.

3. Programul minimal estimat pentru perioada de management aprobată

|  |  |  |  |  |  |
| --- | --- | --- | --- | --- | --- |
| Nr.crt. | Program | Scurtă descriere a programului | Nr.proiecte în cadrul programului | Denumirea proiectului | Buget prevăzut pe program \*3) (lei) |
| Primul an de management | | | | | |
| 1. |  |  |  |  |  |
| .... |  |  |  |  |  |
| .... |  |  |  |  |  |
| Al doilea an de management | | | | | |
| 1. |  |  |  |  |  |
| .... |  |  |  |  |  |
| .... |  |  |  |  |  |
| Al treilea an de management | | | | | |
| 1. |  |  |  |  |  |
| .... |  |  |  |  |  |
| .... |  |  |  |  |  |

\*3) Bugetul alocat pentru programul minimal.

VII. Alte precizări

Candidaţii, în baza unei cereri motivate, pot solicita de la instituţie informaţii /relații suplimentare, necesare elaborării proiectelor de management de la:

*Compartiment resurse umane -* inspector Timu Lenuța, telefon 0230/314425, email: [lenuta.timu@campulungmoldovenesc.ro](mailto:lenuta.timu@campulungmoldovenesc.ro).

VIII. Anexele nr. 1 - 3 fac parte integrantă din prezentul caiet de obiective.

**SECRETAR GENERAL, Președinte de ședință,**

**Erhan Rodica**

**Direcția administrație publică, Compartiment resurse umane,**

**Director executiv Insp. Timu Lenuța**

**Crăciunescu Diana-Mihaela**